ग्रामीण क्षेत्र में बस सेवा शुरू कराने को सौंपा ज्ञापन
मुंडायनसमेत कई गांवों के सरपंचों ने शुक्रवार को रोडवेज विभाग के महाप्रबंधक को ज्ञापन सौंपा। उन्होंने ज्ञापन में क्षेत्र के गांवों में बस सेवा शुरू कराने की मांग की।
रोडवेज महाप्रबंधक को ज्ञापन देने वालों में गांव मुंडायन के सरपंच रामनिवास, सरपंच जितेंद्र, खैराना के सरपंच रामेश्वर, बेवल के सरपंच महावीर सिंह, सरपंच प्रकाश, सरपंच पवन कुमार, लालराम सुरजनवास रामनिवास पटौदा आदि थे। इस दौरान उन्होंने बताया कि डुलाना, मेघनवास, सुरजनवास, मुडायन, झीगावन, बेवल, खैराना, खैरानी, मोल्हडा, राताकलां राता खुर्द आदि रूटों पर रोडवेज बसें नहीं चलती हैं। इससे ग्रामीणों विशेषकर स्कूल जाने वाले विद्यार्थियों को परेशानी का सामना करना पड़ता है। परिवहन की बस नहीं चलने के कारण लोगों को 5 किलोमीटर पैदल चलकर बस पकड़नी पड़ती है। पंचायत प्रतिनिधियों ने रोडवेज महाप्रबंधक से महेंद्रगढ़ से रेवाडी वाया डुलाना, मेघनवास, सुरजनवास, मुडायन, झीगावन, बेवल, खैराना, खैरानी, मोल्हडा, राताकलां राता खुर्द होकर रोडवेज बस चलाने की मांग रखी। महाप्रबंधक ने उनको आश्वासन दिया जल्द ही इन रूटों पर बससेवा शुरू की जाएगी।
नारनौल. मांगोंको लेकर रोडवेज जीएम काे ज्ञापन सौंपते विभिन्न गांवों के सरपंच।
hin_Deva hin_Deva hin_Deva hin_Deva